সত্যক সারণি
সত্যক সারণি হচ্ছে এক প্রকার গাণিতিক সারণি। বুলিয়ান বীজগণিত, বুলিয়ান ফাংশন, এবং প্রপরশনাল ক্যালকুলাসের বিভিন্ন যুক্তি দ্বারা এই টেবিল তৈরী করা হয়। মূলত, কোন গাণিতিক বাক্যের জন্য প্রদত্ত সকল মাণের জন্য বাক্যটি সত্য কিনা সেটা যাচাই করার জন্য সত্যক সরণি ব্যবহার করা হয়।  প্রতিটি সত্যক সারণিতে ইনপুট দেয়ার জন্য একটি কলাম (উদাহরণস্বরূপ A এবং B), এবং আউটপুট দেখানোর জন্য একটি কলাম (উদাহরণস্বরূপ A XOR B) থাকে। আউটপুট কলামে সকল সম্ভাব্য ফলাফল দেখানো হয়। সত্যক সারণির প্রতিটি সারিতে সম্ভাব্য সকল মান (উদাহরণস্বরূপ, A = সত্য B = মিথ্যা) এবং এদের ফলাফল দেয়া থাকে। এই সম্পর্কে আরও ব্যাখ্যা জানার জন্য নিচের উদাহরণ দেখুন। লুডভিগ ভিটগেনস্টাইনকে তার ট্র্যাকট্যাটাস লজিকো-ফিলোসফিকাস বইয়ের জন্য সত্যক সরণির উদ্ভাবকের কৃতিত্ব দেয়া হয়।  কিন্তু এমিল লেওন পোস্ট আরও এক বছর আগেই প্রপরশনাল যুক্তির উপর একটি লিখা প্রকাশ করেছিলেন।